MM Stoica, verdict pentru un atacant român: "Să vină în România, să se antreneze!"
Naționala României a eșuat marți seară la Madrid în fața Columbiei. "Tricolorii" au pierdut în fața adversarilor sud-americani (2-3).
După meci, Mihai Stoica a oferit mai multe declarații.
Oficialul de la FCSB a vorbit despre atacantul Denis Alibec.
Managerul general de la FCSB crede că fostul jucător de la Astra trebuie să mai lucreze din punct de vedere fizic.
"Depinde foarte mult la Alibec cum va fi din punct de vedere fizic, dar dacă el va lucra suplimentar, nu riscă (n.r. să nu fie la EURO). Să vină în România, să se antreneze, să descarce datele din GPS (n.r. dispozitiv de monitorizare) şi să i le trimită lui Edi. El la chestiile astea e foarte minuţios", a spus Mihai Stoica, potrivit OrangeSport.